5. jūnijs

5. jūnijs ir gada 156. diena pēc Gregora kalendāra (157. garajā gadā). Līdz gada beigām ir atlikušas 209 dienas.

 Vārda dienas 
Igors, Ingvars, Margots

 Notikumi 
 1837. gads — Hjūstona, ASV ieguva pilsētas tiesības.
 1848. gads — pieņemot jaunu konstitūciju, Dānija kļuva par konstitucionālu monarhiju.
 1900. gads — Angļu—būru karš: briti ieņēma Transvālas galvaspilsētu Pretoriju.
 1944. gads — Otrais pasaules karš: vairāk nekā 1000 britu bumbvedēji nometa 5000 tonnu bumbu uz vācu pozīcijām Normandijas piekrastē, gatavojoties D-dienai.
 1945. gads — lielākajā daļā Vācijas formāli sāka valdīt Sabiedroto Kontroles padome.
 1947. gads — Māršala plāns: uzstājoties ar runu Hārvarda Universitātē, ASV valsts sekretārs Džordžs Māršals izklāstīja ekonomiskās palīdzības programmu kara izpostītajai Eiropai.
 1950. gads — Rīgā tika nodibināts Rīgas Medicīnas institūts.
 1967. gads — Sešu dienu karš: Izraēla sāka uzlidojumus Ēģiptes, Jordānijas un Sīrijas gaisa spēkiem.
 1968. gads — Losandželosā notika atentāts pret ASV prezidenta kandidātu Robertu Kenediju, kurš mira dienu vēlāk.
 1992. gads — Riodežaneiro tika parakstīta konvencija "par bioloģisko daudzveidību".
 1995. gads — pirmoreiz izveidots Bozes-Einšteina kondensāts.
 2004. gads — vilciena avārija netālu no Kerangas Viktorijā, Austrālijā, 12 cilvēki gāja bojā un 23 ievainoti.
 2006. gads — Serbija pasludināja neatkarību pēc Melnkalnes izstāšanās no Serbijas un Melnkalnes Savienības.
 2010. gads — ASV pārdošanā nonāca Stefanijas Meieres romāns "Brī Taneres īsā otrā dzīve" (The Short Second Life of Bree Tanner).

 Dzimuši 
 1723. gads — Ādams Smits (Adam Smith), skotu ekonomists un filozofs, ekonomiskā liberālisma pamatlicējs. (miris 1790. gadā)
 1760. gads — Johans Gadolins (Johan Gadolin), somu ķīmiķis (miris 1852. gadā)
 1771. gads — Ernsts Augusts I (Ernst August I.), Hanoveres karalis (miris 1851. gadā)
 1870. gads — Bernārs de Purtalē (Bernard de Pourtalès), šveiciešu burātājs (miris 1935. gadā)
 1878. gads — Pančo Vilja (Pancho Villa), meksikāņu revolucionārs (miris 1923. gadā)
 1879. gads — Henrijs Heslems (Henry Haslam), angļu futbolists (miris 1942. gadā)
 1883. gads:
 Robērs Giflē (Robert Gufflet), franču burātājs (miris 1933. gadā)
 Džons Meinards Keinss (John Maynard Keynes), britu ekonomists (miris 1946. gadā)
 1898. gads — Federiko Garsija Lorka (Federico García Lorca), spāņu dzejnieks un dramaturgs (miris 1936. gadā)
 1900. gads — Deniss Gabors (Gabor Dennis), ungāru izcelsmes britu fiziķis (miris 1979. gadā)
 1912. gads — Kārlis Barons, latviešu daiļdārznieks un ainavu arhitekts (miris 1996. gadā)
 1921. gads — Vītauts Mačernis (Vytautas Mačernis),  lietuviešu dzejnieks (miris 1944. gadā)
 1929. gads — Andrejs Dripe, latviešu rakstnieks (miris 2013. gadā)
 1946. gads — Stefānija Sandrelli (Stefania Sandrelli), itāļu aktrise
 1956. gads — Ričards Sīrfoss (Richard Searfoss), ASV kosmonauts (miris 2018. gadā)
 1964. gads — Martins Vajneks (Martin Weinek), Austrijas aktieris
 1965. gads — Maikls Brauns (Michael Brown), ASV astronoms
 1966. gads — Askolds Saulītis, latviešu režisors (miris 2021. gadā)
 1967. gads — Valdis Pelšs (Валдис Пельш), latviešu izcelsmes Krievijas televīzijas raidījumu vadītājs, mūziķis un aktieris
 1971. gads — Marks Volbergs (Mark Wahlberg), amerikāņu aktieris
 1982. gads — Serhijs Fesenko (Сергій Фесенко), ukraiņu peldētājs
 1996. gads — Vladislavs Bumaga (Уладзіслаў Бумага), baltkrievu un krievu videoblogeris
 2000. gads — Pjērs Kalulu (Pierre Kalulu), franču futbolists

 Miruši 
 1705. gads — Leopolds I (Leopold I), Austrijas erchercogs (dzimis 1640. gadā)
 1900. gads — Stīvens Kreins (Stephen Crane), ASV rakstnieks (dzimis 1871. gadā)
 1910. gads — O. Henrijs (O. Henry), ASV rakstnieks (dzimis 1862. gadā)
 1916. gads — Herberts Kičeners (Herberts Kičeners), britu feldmaršals (dzimis 1850. gadā)
 1923. gads — Georgs Henriks Breitners (George Hendrik Breitner), nīderlandiešu gleznotājs un fotogrāfs (dzimis 1857. gadā)
 1930. gads — Ēriks Lemmings (Eric Lemming), zviedru vieglatlēts (dzimis 1880. gadā)
 1938. gads — Pēteris Šmits, latviešu sinologs, valodnieks un etnogrāfs (dzimis 1869. gadā)
 1944. gads — Dezideriuss Veins (Wein Desiderius), ungāru sporta vingrotājs un ārsts (dzimis 1873. gadā)
 1968. gads — Roberts Kenedijs (Robert F. Kennedy), ASV politiķis (dzimis 1925. gadā)
 1975. gads — Pauls Keress (Paul Keres), igauņu šahists (dzimis 1916. gadā)
 2003. gads — Viktors Čestnovs, latviešu aktieris (dzimis 1953. gadā)
 2004. gads — Ronalds Reigans (Ronald Reagan), 40. ASV prezidents (dzimis 1911. gadā)
 2012. gads — Rejs Bredberijs (Ray Bradbury), amerikāņu rakstnieks (dzimis 1920. gadā)
 2021. gads — Inese Ikstena, latviešu uzņēmēja un politiķe (dzimusi 1968. gadā)
 2023. gads — Lilita Ozoliņa, latviešu aktrise (dzimusi 1947. gadā)

 Svētku un piemiņas dienas 
 Konstitūcijas diena (Grundlovsdag, Dānija)
 Pasaules vides diena

Kategorija:Jūnijs